U izvještajnom razdoblju Uredba (EZ) br. 874/2004 izmijenjena je Uredbom Komisije (EU) br. 516/2015 uvođenjem tehničkih kontrola radi sprečavanja moguće vizualne zabune među registriranim nazivima .eu domene, osobito u pogledu .eu internacionaliziranih naziva domena (IDN-ovi) koji se podupiru od prosinca 2009., i to sa sljedećim ciljevima:

U skladu s člankom 8. Uredbe (EZ) br. 733/2002 o uvođenju vršne .eu domene, Komisija mora Europskom parlamentu i Vijeću dostaviti izvješće godinu dana nakon donošenja Uredbe i nakon toga svake dvije godine. Ovo izvješće Europskom parlamentu i Vijeću odnosi se na provedbu, učinkovitost i funkcioniranje vršne .eu domene u protekle dvije godine, odnosno tijekom razdoblja od 1. travnja 2013. do 31. ožujka 2015.

EURid je europska neprofitna organizacija sa sjedištem u Diegemu (Belgija) i regionalnim uredima u Stockholmu, Pragu i Pisi. Čine je dva člana osnivača, DNS Belgija (registar .be domene) i Istituto di Informatica e Telematica (registar .it domene), te osam pridruženih članova: ARNES (registar .si domene), CZ.NIC (registar .cz domene), Business Europe (konfederacija 39 federacija povezanih uz tu industriju iz 33 zemlje), Odbor za internet ECTA-e (Udruženje za žigove Europske zajednice ), EMOTA (Europsko udruženje za e-trgovinu i prodaju različitim kanalima), IAB Europe (Udruga za interaktivni marketing), CECUA (Konfederacija europskih računalnih korisnika) i UEAPME (Europsko udruženje obrtnika te malih i srednjih poduzeća). Glavni poslužitelji EURid-a smješteni su u Belgiji (Bruxelles) i Nizozemskoj (Amsterdam).

Ocjenjivanje ćiriličnog niza (.ею) uspješno je završeno, ali grčki niz (.ευ) nije prošao korak tehničkog ocjenjivanja jer je „ili vizualno identičan ili se vizualno može zamijeniti barem trima nizovima iz norme ISO 646-BV: ‚.eu’, ‚.ev’ i ‚.ey’”. Komisija je EURid-u savjetovala da mogući zahtjev za prenošenje ćiriličnog niza (.ею) odgodi do rješenja problema s grčkim nizom (.ευ).

Karta naziva domena znatno je izmijenjena u protekle dvije godine zbog uvođenja novih generičkih vršnih domena nakon što je Internetska organizacija za dodjeljivanje naziva i brojeva (ICANN) otvorila prostor generičkih vršnih domena. U trenutku sastavljanja ovog izvješća prenesene su 684 nove generičke vršne domene. Njihove registracije uključuju ukupno 6,3 milijuna naziva domena, od čega najviše za domenu .xyz, koja ima nešto više od milijun registracija. Međutim novo tržište generičkih vršnih domena nije ispunilo sva očekivanja jer je potražnja korisnika znatno manja od očekivane. Na razini nacionalnih vršnih domena utjecaj dosada nije bio znatan, ali iz različitih razloga, uključujući zasićenost tržišta, pojačanu konkurentnost, više ovlasti na razini registrara s obzirom na to da su neki od njih postali registri i obrnuto. Procjenjuje se da će rast nacionalnih vršnih domena usporiti, a od 2017. mogao bi čak početi padati.

5.2.Odnosi s registrarima

Prema zakonu sam registar .eu domene ne postupa kao registrar. Prioritet EURid-a i dalje je pružati kvalitetne usluge za svojeg 751 akreditiranog registrara. EURid redovito ocjenjuje zadovoljstvo registrara .eu domene. Zadnja anketa zadovoljstva registrara .eu domene provedena je u razdoblju od četvrtog tromjesečja 2013. do prvog tromjesečja 2014. Od 176 EURid-ovih glavnih registrara odgovorilo je njih 103. Od ukupnog broja onih koji su sudjelovali u anketi 97 % odgovorilo je da su zadovoljni ili iznimno zadovoljni.

EURid svojoj zajednici registrara i dalje nastavlja pružati 24-satnu uslugu podrške.

Registar je pokrenuo vlastitu platformu za registraciju, koja je započela s radom 15. rujna 2014. nakon intenzivne i strukturirane komunikacije sa zajednicom registrara .eu domene. Uz novu platformu za registraciju uvedeni su i novi statusi naziva domena, zajedno s promjenama u pogledu usluga provjere dostupnosti domena (Domain Availability Service – DAS), Whois-a, EPP protokola (Extensible Provisioning Protocol) te datuma isteka i obnove naziva domene.

5.3.Međunarodni odnosi

U razdoblju na koje se odnosi ovo izvješće EURid je u internetskom ekosustavu bio prisutan redovito i proaktivno. To je uključivalo proaktivno sudjelovanje na sastancima i radionicama Vijeća europskih nacionalnih registara vršnih domena (CENTR); predsjedanje radnom skupinom CENTR-IGF (IGF – Forum o upravljanju internetom), što je dovelo do uspješnih prijava radionica regionalnih organizacija na godišnjim sastancima IGF-a 2013. i 2014.; sudjelovanje na sastancima ICANN-a i uključenost u radne skupine ccNSO-a (Organizacija za potporu nacionalnim nazivima) o postupku razvoja politike IDN-a; predsjedanje radnom skupinom ICANN-a i ccNSO-a za strategiju i operativni plan od 2014.; partnerstvo s UNESCO-om; suradnju s ICANN-om radi upoznavanja registara i registrara s Bliskog istoka s najboljim praksama EURid-a; te godišnje kolegije o upravljanju internetom na školi College of Europe u Brugesu i na školi Scuola S. Anna u Pisi. Od ožujka 2014. predstavnici EURid-a aktivno su uključeni i u postupke IANA Stewardship Transition i ICANN Accountability.

5.4.Aktivnosti marketinga i podizanja svijesti

Tijekom protekle dvije godine EURid je proveo nekoliko marketinških aktivnosti na dvije razine

uspostavom čvrstih partnerstava sa svojim registrarima radi promicanja vršne .eu domene putem sufinanciranog marketinškog programa te drugim programima poticaja. U okviru tog programa registar uplaćuje 0,75 EUR za svaki novi naziv .eu domene i 0,30 EUR za svaki obnovljeni naziv .eu domene na sufinancirani račun za marketing koji se otvara za svakog registrara. Godine 2013. podneseno je 94, a 2014. 86 raznovrsnih prijedloga. Popularnost programa među registrarima povećala se te su ga uveli i drugi registri. Godine 2013. dodijeljena mu je nagrada CENTR za najbolju marketinšku aktivnost nekog registra;

izravni marketing u cilju podizanja svijesti o .eu domeni pokretanjem posebnih aktivnosti internetskog oglašavanja i redovite kampanje na oglasnim pločama u zračnoj luci u Bruxellesu s tenisačicom Flavijom Pennettom, jednom od najpoznatijih korisnika EURid-a. Sve kampanje upućuju na posebno web-mjesto Registra za marketing (ambitionhasanaddress.eurid.eu), na kojem korisnici interneta mogu pročitati priče trgovačkih društava i pojedinaca koji su odabrali .eu domenu za predstavljanje sebe i/ili svojih proizvoda na internetu.

Tijekom 2014. EURid je pokrenuo nagradu .eu Web Awards kako bi odao priznanja najboljim .eu web-mjestima u pet kategorija. Svečanost dodjele nagrada održana u Bruxellesu 19. studenoga 2014. bila je iznimno uspješna u profiliranju .eu domene. S obzirom na njezin uspjeh, registar organizira drugo izdanje.

5.5.Financijska situacija

Registar je autonomna vanjska organizacija, ali Komisija pažljivo prati njegovu financijsku situaciju u skladu s odredbama pravnog okvira i ugovorom o koncesiji. Neovisni financijski revizor provodi cjeloviti računovodstveni nadzor na licu mjesta. Komisija izvršava svoju nadzornu ulogu na način da preispituje napomene revizora, tromjesečna i godišnja financijska izvješća, tromjesečna izvješća o napretku, prijedloge proračuna te strateške i marketinške planove. Financijska pitanja redovito se razmatraju s Registrom na tromjesečnim sastancima i sastancima na razini službi.

Na početku rada vršne .eu domene prihod od velikog broja registracija domena bio je znatno veći od troškova Registra. Godišnji viškovi koji su iz toga proizašli uplaćeni su u proračun EU-a. Kako bi ograničio viškove i u obzir uzeo sve manje troškove po nazivu domene zbog sve većeg broja registracija, Registar je postupno smanjio različite naknade koje plaćaju registrari. Kako bi ispunio svoju ugovornu obvezu da radi uz trošak, Registar je odlučio od 1. siječnja 2013. promijeniti iznos naknade za obnovu i produženje naziva domene s 4,00 EUR na 3,75 EUR.

Glavni financijski aspekti Registra ostali su stabilni u 2013. i 2014., a i prihodi i troškovi Registra iznosili su oko 13 milijuna EUR godišnje. Zbog toga su neto financijski rezultati bili uravnoteženiji nego prethodnih godina, uz višak u korist proračuna EU-a u iznosu od 535 017 EUR za računovodstvenu godinu 2013. i 76 953 EUR za računovodstvenu godinu 2014.

Komisija je pažljivo analizirala promjene u planiranim i stvarnim troškovima Registra, posebno troškove marketinga (2,8 milijuna EUR u 2013. i 3 milijuna EUR u 2014.) i ljudskih resursa (4,7 milijuna EUR u 2013. i 4,4 milijuna EUR u 2014). Do porasta marketinških troškova 2014. došlo je zbog velikog broja registracija te stoga povećanih doprinosa sufinanciranom marketinškom programu i novim inicijativama za podizanje svijesti povezanima s činjenicom da su stanovnici Islanda, Lihtenštajna i Norveške dobili mogućnost registriracije .eu domena.

5.6.Kontinuitet poslovanja, otpornost i kvaliteta

5.6.1.Kontinuitet poslovanja